sagorsarker/bangla-wikipedia huggingface dataset:
তৈয়্যব শাহ

সৈয়দ মুহাম্মদ তৈয়্যব শাহ একজন আধ্যাত্নিক সুফি সাধক। তিনি ১৩৩৬ হিজরী ১৯১৬ সালে সিরিকোটের শেতালু শরীফে জন্মগ্রহণ করেন। তার পিতা সৈয়দ মুহাম্মদ আহমদ শাহ এবং তার খলিফাও ছিলেন। তার ছোট সন্তান পীর সাবির শাহ পাকিস্তানের খাইবার পাখতুনখোয়ার সাবেক মুখ্যমন্ত্রী ছিলেন।
তৈয়্যব শাহ পাকিস্তানের খাইবার পাখতুনখোয়া প্রদেশের হরিপুরের সিরিকোটের শেতালু শরীফে ১৯১৬ সালে জন্মগ্রহণ করেন। তার পিতা সৈয়দ আহমদ শাহ সিরিকোটি একজন বিখ্যাত সুফি সাধক। সৈয়দ মুহাম্মদ গীসুদারাজ প্রথম ও সৈয়দ মুহাম্মদ মাসুদ মাশওয়ানির মাধ্যমে তার বংশ ৪০টি ধারায় ইসলামের নবী হজরত মুহাম্মদ (দ.) পর্যন্ত পৌঁছায়।
তার সমর্থকদের দ্বারা তার বংশপরিক্রমা নিম্নরূপ বর্ণনা করা হয়:
তিনি তার পিতার তত্ত্বাবধানে ১১ বছর বয়সে কোরআন হিফজ করেন এবং তাফসীর, ফিক্বহ, নাহু, উসুল, সারুফ, মানতিক, আক্বাইদ, মা'রিফাত, হিকমাত, ত্বরিকতের শিক্ষা তার পিতা থেকে নেন। তিনি হরিপুরের দারুল উলুম ইসলামিয়া রহমানিয়াতে পড়াশুনা করেন। তিনি তাফসীর ও হাদিসের বিশেষ শিক্ষা নেন সরদার আহমেদ লাইলপুরী এবং আব্দুর রহমান ও আব্দুল হামিদ থেকে শিক্ষা নেন।
১৯৪২ সালে ২৬ বছর বয়সে তরিকত প্রচারে তৈয়্যব শাহ বাংলাদেশে আসেন।
তৈয়্যব শাহ সুন্নিয়তের অগ্রগতিতে বাংলাদেশের শহর এবং দূরস্থিত অঞ্চলগুলোতে অবদান রাখেন। তিনি সুন্নিয়ত এবং ত্বরিকা-এ-আলিয়া কাদেরিয়ার বিস্তার করেন মধ্যপ্রাচ্যে, বার্মার (বর্তমান মায়ানমার) রেঙ্গুনে। তিনি বার্মার (বর্তমান মায়ানমার) রেঙ্গুনে, পাকিস্তান এবং বাংলাদেশ এ অনেক মাদ্রাসা প্রতিষ্ঠা করেন। যেমন- বাংলাদেশে মোহাম্মদপুর কাদেরিয়া তৈয়্যবিয়া আলিয়া (মোহাম্মদপুর, ঢাকা), মাদ্রাসা-এ- তৈয়্যবিয়া ইসলামিয়া সুন্নিয়া (হালিশহর, চট্টগ্রাম), মাদ্রাসা-এ- তৈয়্যবিয়া তাহেরিয়া সুন্নিয়া ও মসজিদ কমপ্লেক্স (কালুরঘাট, চট্টগ্রাম), মাদ্রাসা-এ-তৈয়্যবিয়া অদুদিয়া সুন্নিয়া (চন্দ্রঘোনা, চট্টগ্রাম) ইত্যাদি, পাকিস্তানের করাচির আওরঙ্গী টাউনে মাদ্রাসা-এ- তৈয়্যবিয়া ও মায়ানমারে মাদ্রাসা-এ- আহলে সুন্নাত।
এছাড়াও তিনি নবী মুহাম্মদ (দ.)'র শুভাগমনের দিন উপলক্ষে বাংলাদেশে আয়োজিত বর্ণাঢ্য শোভাযাত্রা "জশনে জুলুসে ঈদে মিলাদুন্নবী"র পথিকৃৎ।
তৈয়্যব শাহ ১৯৮৬ সালে গাউসিয়া কমিটি বাংলাদেশ প্রতিষ্ঠা করেন এবং আরো মজলিশে গাউসিয়া সিরিকোটিয়া পাকিস্তান প্রতিষ্ঠা করেন। তিনি সুন্নি রাজনৈতিক সংগঠন বাংলাদেশ ইসলামী ছাত্রসেনা'র এবং আরো অনেক ধর্মীয় সংগঠনের পৃষ্ঠপোষক ছিলেন। 
১৯৭৬ সালের ১৬ ডিসেম্বর তারিখে তিনি বাংলা ভাষায় সুন্নিয়ত ভিত্তিক সাহিত্য প্রকাশনার উপর গুরুত্বারোপ করে মাসিক "তরজুমান-এ-আহলে সুন্নাত" প্রকাশের নির্দেশ দেন এবং জানুয়ারি ১৯৭৭ সাল থেকে আনজুমান থেকে এ প্রকাশনার যাত্রা শুরু হয় এবং পরবর্তীতে নিবন্ধন লাভের পর অদ্যাবধি সুন্নিয়তের শীর্ষস্থানীয় মাসিক প্রকাশনার ক্ষেত্রে এখনো প্রধান এবং প্রাচীনতম এই মাসিক তরজুমান।
তিনি পাকিস্তান আন্দোলনের একজন সক্রিয় সদস্য ছিলেন। তিনি ১৯৭১ সালে বাংলাদেশের মুক্তিযুদ্ধে পাকিস্তানি নিপীড়নের বিরোধিতা করেছিলেন।
তৈয়্যব শাহ ১৪১৩ হিজরীর ১৫ ই জ্বিলহজ্জ, ১৯৯৩ সালের ৭ ই জুন সোমবার সকাল ৯.০০ টার দিকে শেতালু শরীফে মৃত্যুবরণ করেন।
ফ্রেন্ডস্টার

ফ্রেন্ডস্টার হল একটি মালয়েশিয়া নির্ভর সামাজিক গেমিং সাইট।এটি একটি সামাজিক যোগাযোগ মাধ্যম।পূণঃরায় নির্মাণ করার আগে এটির মাধ্যমে ব্যবহারকারীরা বার্তা বিনিময় করতে পারতো।
ফ্রেন্ডস্টার একজন কানাডিয়ান কম্পিউটার প্রোগ্রামার ২০০২ সালে তৈরি করেছেন,যার নাম জনাথন আব্রামস।
আব্রামস এর ফ্রেন্ডস্টার তৈরির ধারণা পান বন্ধুর সাথে স্যান্টা ক্লারা থাকার সময়।তারা অফলাইন ও অনলাইন সমস্যা সম্পর্কে কথা বলছিলেন।
ফ্রেন্ডস্টার শব্দটি মূলত ফ্রেন্ড ও ন্যাপস্টার শব্দ দুটির মিলন।২০০২ সালে প্রতিষ্ঠিত হওয়ার কিছু মাসের মধ্যেই এর ব্যবহারকারীর সংখ্যা দাঁড়ায় ৩লাখ।
ফ্রেন্ডস্টার তৈরির জন্য মূলধন ছিল $১২ মিলিয়ন।
২০০৩ সালে গুগুল এটিকে $৩০ মিলিয়ন দিয়ে কিনে নিতে চায়।তবে তারা তা বিক্রি করে না।
স্ক্রিন আজীবন সম্মাননা পুরস্কার

স্ক্রিন আজীবন সম্মাননা পুরস্কার হল ভারতীয় বলিউড চলচ্চিত্র শিল্পে অবদানের জন্য প্রদত্ত বার্ষিক পুরস্কার। ১৯৯৩ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের জন্য বা জানুয়ারি মাসে এর পূর্ববর্তী বছরের জন্য এই পুরস্কার ঘোষিত হয়।
চটকা

চট্‌কা গান  উত্তরবঙ্গে প্রচলিত এক ধরনের লোকগীতি যা আসলে ভাটিয়ালি না ভাওয়াইয়া গানের অধপতিত বা অপভ্রংস রূপ। ভারতের কোচবিহার জেলা ও বাংলাদেশের রংপুর জেলায় এই গানের জন্ম। চট্‌কা মূলত তাল প্রধান সুরে রচিত। হালকা তাল ও ছন্দে পরিবেশন করা হয়। এই গানে লঘু তাল এবং জলদ লয় ব্যবহার করা হয়। সেই কারণে দরিয়া গানের মতো প্রলম্বিত সুরের বিন্যাসের ধীরস্থির ভাব পাওয়া যায় না। চটকা ভাওয়াইয়াতে বিশেষ ঢং-এর দোতরার বাদনশৈলী পাওয়া যায়।
 দৈনন্দিন জীবনের নিতান্ত সাধারণ বিষয় এই গানের উপজীব্য। এই গানের বিশেষ বৈশিষ্ট্যগত কারণে সাধারণত উত্তর বাংলার শিল্পী ছাড়া এ গানের সুরসংযোজনা সম্ভব হয় না।
গ্রাম্য কথায় চট শব্দের অর্থ "তাড়াতাড়ি"। এই "চট" শব্দটির স্ত্রীলিঙ্গান্তর করে ‘চটকা’ শব্দের উৎপত্তি হয়েছে। 
ভাওয়াইয়া গান দুই প্রকারের হয়ে থাকে।
দীর্ঘ সুর বিশিষ্ঠ গানে নর-নারীর, বিশেষত নবযৌবনাদের অনুরাগ, প্রেমপ্রীতি ও ভালোবাসার আবেদনই মূল উপজীব্য। অন্যদিকে চটকা এক প্রকার রঙ্গগীতি। এই গান চটুল ও দ্রুত তালের হয়ে থাকে। এই শ্রেণীর গানে যথেষ্ট হাস্যরসের উপাদান থাকে।
চটকা গানের সংগীত রচনাকারেরা এই গানের মধ্য দিয়ে সাংসারিক জীবনে স্বামী-স্ত্রীর আশা-আকাঙ্ক্ষা, মনোমালিন্য, সন্তান-সন্ততি কামনা, সংসার জীবনের ঘাত-প্রতিঘাত ইত্যাদি বিষয় ব্যক্ত করেন।
মূলত এই গান দোতারা ভিত্তিক তাল অর্থাৎ বদন শৈলীকে বাজানো হয়। একে বিশুদ্ধ চটকা বলা হয়ে থাকে। এছাড়াও আরো দুই ভাবে চটকা পরিবেশিত হয়।
দীর্ঘ সুর ও চটকা সুরের মিশ্রণে অপর এক শ্রেণীর গানও প্রচলিত, এটি ক্ষীরোল গান নামে পরিচিত।
ভাওয়াইয়া ও চটকা গান। বেঙ্গল ফাউন্ডেশন। ইউটিউব লিংক
রাইচাঁদ বড়াল

রাইচাঁদ বড়াল একজন বাঙালি সুরশিল্পী সঙ্গীত পরিচালক ও সঙ্গতিয়া হিসাবে খ্যাতিমান ছিলেন। তিনি ১৯৪০ ও ১৯৫০ এর দশকে অসংখ্য বাংলা ও হিন্দী চলচ্চিত্রের গানে সুরারোপ করেন। ১৯৭৯ খ্রিস্টাব্দে তিনি ভারতীয় চলচ্চিত্রের সর্বোচ্চ সম্মান দাদাসাহেব ফালকে অর্জন করেন। 
রাইচাঁদ বড়ালের জন্ম ব্রিটিশ ভারতের কলকাতায়। পিতা ছিলেন সঙ্গীত শিল্পী লালচাঁদ বড়াল। তার তিন পুত্র সন্তানের মধ্যে রাইচাঁদ ছিলেন কনিষ্ঠ। অন্য দুজন হলেন বিষণচাঁদ ও কিষণচাঁদ। পিতার কাছেই প্রাথমিকভাবে সঙ্গীতশিক্ষা। তাঁদের ১/১, প্রেমচাঁদ বড়াল স্ট্রিটের বাড়ি সেসময় উচ্চাঙ্গ সঙ্গীতের আখড়া হয়ে উঠেছিল। বিশ্বনাথ রাও,রাধিকা গোস্বামী,মিয়া রমজান খাঁ-দের মতো গুণী সঙ্গীত শিল্পীরা বাড়িতে এসে যখন গাইতেন, তা হৃদয়ে গাঁথা হয়ে যেতো রাইচাঁদের।
তরুণ বয়সে রাইচাঁদ কলকাতার সংগীত আসরে এনায়েত খাঁ, হাফিজ আলি খাঁ,জদ্দন বাঈ, গওহর জান,জ্ঞান গোঁসাই, ভীষ্মদেব প্রমুখ বহুগুণী ব্যক্তির সঙ্গে তবলায় সংগত করেছেন। ১৯২৭ খ্রিস্টাব্দে আকাশবাণী কলকাতা স্থাপিত হলে নৃপেন মজুমদারের আহ্বানে বেতার কেন্দ্রে যোগ দিয়ে ভারতীয় সঙ্গীত বিভাগের প্রযোজক হন। ১৯৩০ খ্রিস্টাব্দে তিনি চলচ্চিত্র জগতে আসেন এবং নির্বাক ছবি 'চাষার মেয়ে'তে প্রথম সঙ্গীত পরিচালনা করেন। এরপর সবাক যুগের এক অসামান্য সঙ্গীত পরিচালক হিসাবে নিজেকে মেলে ধরেন। এদেশে চিত্রগীতির বিবর্তনের ক্ষেত্রে তার কীর্তি বিশেষ উল্লেখযোগ্য। নির্বাক ছবির যুগে ইন্টারন্যাশনাল ফিল্ম ক্র্যাফ্ট-এর তৈরি ‘চোর কাঁটা’ ও ‘চাষার মেয়ে’ ছবি প্রদর্শনকালে তিনি যন্ত্রীদের সাহায্যে উপযুক্ত আবহসংগীত সৃষ্টি করেন। ১৯৩২ খ্রিস্টাব্দে মুক্তিপ্রাপ্ত “চণ্ডীদাস”-এ তিনি সেই প্রথম এদেশের সবাক ছবিতে আবহসংগীতের প্রচলন করেন। প্রায় দেড়-শো ছায়াছবিতে সুর দিয়েছেন। ১৯৩৫ খ্রিস্টাব্দে নিউ থিয়েটার্সের শব্দযন্ত্রী মুকুল বসুর সাহায্যে নতুন পদ্ধতিতে নৃত্য ও গীতের রেকর্ডিং করে তা 'ভাগ্যচক্র' ছায়াছবিতে সংযোজিত করে শুটিংয়ের সময় গান রেকর্ডিং করার যে অসুবিধা ঘটত তা দূর করেন। ভারতে প্রথম কার্টুন চিত্রের নির্মাতা হিসাবেও তিনি স্মরণীয়। ওয়াল্ট ডিজনির অনুপ্রেরণায় ১৯৩৪ খ্রিস্টাব্দে নিউ থিয়েটার্রসের ব্যানারে তিনি "পি ব্রাদার্স" প্রযোজনা করেন। রাইচাঁদের সুর সৃষ্টি সার্থকতা পেয়েছিল পঙ্কজকুমার মল্লিক, কুন্দনলাল সায়গল,কৃষ্ণচন্দ্র দে, কানন দেবী, চন্দ্রাবতী দেবী, উমাশশী, পাহাড়ী সান্যাল প্রমুখ মহান শিল্পীর গানে।
রাইচাঁদ বড়ালের সুরারোপিত বা পরিচালিত চলচ্চিত্রসমৃহের উল্লেখযোগ্য ছবিগুলি হল - 
১৯৭৮ খ্রিস্টাব্দে রাইচাঁদ বড়াল ভারত সরকারের সংগীত নাটক অকাদেমি পুরস্কার লাভ করেন। ওই বৎসরেই তিনি ভারতীয় চলচ্চিত্রের সর্বোচ্চ পুরস্কার - দাদাসাহেব ফালকে পুরস্কারেও সম্মানিত হন।
রাইচাঁদ বড়াল ১৯৮১ খ্রিস্টাব্দের ২৫ শে নভেম্বর ৭৮ বৎসর বয়সে প্রয়াত হন। প্রখ্যাত কণ্ঠসঙ্গীত শিল্পী ও ভারত সরকারের মন্ত্রী বাবুল সুপ্রিয় রাইচাঁদ বড়ালের পৌত্র।
আটগ্রামের যুদ্ধ

আটগ্রামের যুদ্ধ, ১৯৭১ সালের ২১ নভেম্বর ভারতীয় সেনাবাহিনীর ৫ম গোর্খা রাইফেল এবং পাকিস্তান সেনাবাহিনীর মধ্যে সংগঠিত হয়, যা ভারত-পাকিস্তান যুদ্ধ ১৯৭১ শুরু হওয়ার আগে বৈরিতার পদেক্ষপের সূচনা হিসেবে একটি বৃহৎ আকারের সামরিক অংশগ্রহণ ছিল।
এই যুদ্ধটি তৎকালীন পূর্ব পাকিস্তানের সিলেট শহর থেকে প্রায় ৩৫ কিলোমিটার দূরে অবস্থিত সীমান্তবর্তী একটি গ্রাম, আটগ্রামের সংগঠিত হয়। এই গ্রামটি সুরমা নদীর তীরে অবস্থিত, যা বস্তুত পূর্ব পাকিস্তান এবং ভারতের রাজ্য আসামের কাছাড় জেলার মধ্যে একটি সীমান্ত ফাঁড়ি ছিল।
এই অভিযানের মূল লক্ষ ছিল আটগ্রাম এলাকা। সুরমা নদী বরাবর দুই কিলোমিটার আন্তর্জাতিক সীমান্ত রেখা থেকে ভিতরে অবস্থিত হয়ে, আটগ্রাম পূর্ব পাকিস্তানের সিলেট বিভাগকে একটি সড়ক যোগাযোগের কেন্দ্রবিন্দু হিসেবে পরিণত করে, যা জকিগঞ্জ এবং দক্ষিণে ভারতের সীমান্তবর্তী শহর করিমগঞ্জকে সংযুক্ত করেছিল। সুরমা নদীর তীরে এই স্থানে একটি পাকিস্তানি সীমান্ত চৌকি, সীমান্ত চৌকির পাশে একটি মসজিদ এবং আটগ্রাম অবস্থিত ছিল। এই স্থানটি ৩১ পাঞ্জাব রেজিমেন্টের বি কোম্পানির প্রতিরক্ষা বাহিনীর অধীনে ছিল, যেখানে মেজর আজহার আলভীর অধীনে আরো অতিরিক্ত মুজাহিদ, থাল/টচি স্কাউট এবং পাকিস্তান রেঞ্জার ছিল, যারা মধ্যম মানের মেশিন গান (MMGs), রেচিলিস গান (RCLs), চায়নিজ রকেট লঞ্চার এবং ৮১ মিলিলিটার মর্টারে অস্ত্র সজ্জিত ছিল। চারিদিকে জলাভূমি বেষ্টিত, সাধারণত হাঁটুপানি পর্যন্ত, আটগ্রাম একটি উঁচুভূমির স্থান। ৩১ পাঞ্জাব ব্যাটালিয়নের প্রধান কার্যালয় আটগ্রামের ১০ কিলোমিটার পশ্চিমে চরখাইয়ে অবস্থিত ছিল।
মহালক্ষ্মী আয়ার

মহালক্ষ্মী আয়ার একজন ভারতীয় সংগীতশিল্পী। তিনি তারা রাম পাম, সুর, দিল সে, হার জিত, লে ছক্কা, প্রেমের কাহিনী, হ্যাটট্রিক, সালাম-এ-ইশক, ঝুম বারাবার ঝুম, এ্যাকশন রিপ্লে, আই হেট লাভ স্টোরিজ, দিল জো ভি কাহে প্রভৃতি চলচ্চিত্রের গানে কণ্ঠ দেন।
জুডি গারল্যান্ড

জুডি গারল্যান্ড () একজন মার্কিন গায়িকা ও অভিনেত্রী ছিলেন। তিনি ১৯২২ সালে জন্মগ্রহণ করেন ও ১৯৬৬ সালে মাত্র ৪৪ বছর বয়সে মৃত্যুবরণ করেন। তিনি ১৯৩৯ সালের ধ্রুপদী চলচ্চিত্র "দ্য উইজার্ড অব অজ"-এ অভিনয় করে বিশ্বজোড়া খ্যাতি পান। পরবর্তীতে এটি পৃথিবী ইতিহাসের সেরা ১০টি চলচ্চিত্রের তালিকায় স্থান পায়। তিনি অস্কারজয়ী অভিনেত্রী লাইজা মিনেলির মা।
লাইজা মিনেলি

লাইজা মিনেলি () একজন মার্কিন কণ্ঠশিল্পী ও অভিনেত্রী। ১৯৪৬ সালে তিনি জুডি গারল্যান্ড ও ভিনসেন্ট মিনেলির ঘরে জন্ম নেন। তিনি ১৯৭২ সালে "ক্যাবারে" চলচ্চিত্রের জন্য শ্রেষ্ঠ অভিনেত্রীর অস্কার পুরস্কার লাভ করেন।
ক্যাবারেট (১৯৭২-এর চলচ্চিত্র)

ক্যাবারেট হচ্ছে ১৯৭২ সালের সঙ্গীতনির্ভর একটি চলচ্চিত্র। চলচ্চিত্রটি বব ফোস পরিচালিত এবং লিজা মিনেলি, মাইকেল ইয়র্ক এবং জোল গ্রে অভিনীত। লিজা মিনেলি এই চলচ্চিত্রে অভিনয় করে সেরা অভিনেত্রীর অস্কার লাভ করেন।
ইংরিদ বারিমান

ইংরিদ বারিমান (; ২৯ আগস্ট ১৯১৫ – ২৯ আগস্ট ১৯৮২) একজন সুয়েডীয় অভিনেত্রী ছিলেন। পাঁচ দশক ব্যাপী কর্মজীবনে, With a career spanning five decades, বারিমান চলচ্চিত্রের ইতিহাসে অন্যতম প্রভাবশালী পর্দা ব্যক্তিত্ব হিসেবে গণ্য হন। তিনি তিনটি একাডেমি পুরস্কার, দুটি প্রাইমটাইম এমি পুরস্কার, একটি টনি পুরস্কার, চারটি গোল্ডেন গ্লোব পুরস্কার, বাফটা পুরস্কার ও একটি ভোল্পি কাপ অর্জন করেন। তিনি মাত্র চারজন অভিনেত্রীর মধ্যে একজন যিনি অভিনয়ের জন্য কমপক্ষে তিনটি একাডেমি পুরস্কার পেয়েছেন (শুধু ক্যাথরিন হেপবার্ন চারটি পেয়েছেন)। ১৯৯৯ সালে আমেরিকান ফিল্ম ইনস্টিটিউট বারিমানকে ধ্রুপদী হলিউড চলচ্চিত্রের চতুর্থ সেরা নারী পর্দা কিংবদন্তি হিসেবে স্বীকৃতি দেয়।
স্টকহোমে সুয়েডীয় পিতা ও জার্মান মাতার ঘরে জন্মগ্রহণকারী বারিমান সুয়েডীয় ও জার্মান চলচ্চিত্র দিয়ে তার অভিনয় জীবন শুরু করেন। মার্কিন দর্শকদের কাছে তার পরিচয় ঘটে "ইন্টারমেৎজো" (১৯৩৯) চলচ্চিত্রের ইংরেজি ভাষার পুনর্নিমাণ দিয়ে। সহজাত সৌন্দর্যের জন্য প্রসিদ্ধ বারিমান "কাসাব্লাঙ্কা" (১৯৪২) চলচ্চিত্রে ইলসা লুন্ড চরিত্রে অভিনয় করেন। ১৯৪০-এর দশকে তার অভিনীত উল্লেখযোগ্য চলচ্চিত্রসমূহ হল নাট্যধর্মী "ফর হোম দ্য বেল টোলস" (১৯৪৩), "গ্যাসলাইট" (১৯৪৪), "দ্য বেলস অব সেন্ট ম্যারি'স" (১৯৪৫) ও "জোন অব আর্ক" (১৯৪৮); এই সবকয়টি চলচ্চিত্রের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং "গ্যাসলাইট" চলচ্চিত্রের জন্য অস্কার লাভ করেন। এছাড়া এই সময়ে তিনি আলফ্রেড হিচককের পরিচালিত তিনটি অচলচ্চিত্রে অভিনয় করেন, সেগুলো হল "স্পেলবাউন্ড" (১৯৪৫), "নটরিয়াস" (১৯৪৬) ও "আন্ডার ক্যাপ্রিকর্ন" (১৯৪৯)।
ভিভিয়েন লেই

ভিভিয়েন লেই (; ৫ নভেম্বর ১৯১৩ – ৮ জুলাই ১৯৬৭; জন্ম: ভিভিয়ান মেরি হার্টলি) একজন ব্রিটিশ অভিনেত্রী ছিলেন। তিনি দুবার শ্রেষ্ঠ অভিনেত্রীর অস্কার জয়ী। ক্লিওপেট্রা চরিত্রে ও গন উইথ দ্য উইন্ড চলচ্চিত্রে অভিনয়ের জন্য তিনি খ্যাতি লাভ করেন।
যোগীন্দার যশবন্ত সিং

যোগীন্দার যশবন্ত সিং (জন্মঃ ১৭ সেপ্টেম্বর ১৯৪৫) ভারতীয় সেনাবাহিনীর একজন জেনারেল ছিলেন যিনি ২০০৪ সালের নভেম্বর ২৭ তারিখে সেনাবাহিনী প্রধানের দায়িত্ব পান এবং ২০০৫ সালের ৩১ জানুয়ারী তিনি উক্ত কার্যালয়ে বসেন। ২০০৭ সালের ৩০ সেপ্টেম্বর যশবন্ত সেনাপ্রধানের দায়িত্ব থেকে অব্যাহতি পান। একজন শিখ হিসেবে যশবন্তই প্রথম যিনি ভারতীয় সেনাবাহিনীর সর্বোচ্চ পদে আসীন হতে সক্ষম হয়েছিলেন। ২০০৮ সালের জানুয়ারীতে যশবন্ত অরুণাচল প্রদেশের গভর্নর হিসেবে নিযুক্ত হন।
১৯৬১ সালের জানুয়ারী মাসে যশবন্ত 'ন্যাশনাল ডিফেন্স একাডেমী'তে যোগদান করেন ২৫তম ব্যাচে। ১৯৬২ সালের চীন-ভারত যুদ্ধচলাকালীন যশবন্ত ক্যাডেটই ছিলেন। ন্যাশনাল ডিফেন্স একাডেমীর তৎকালীন উপ-প্রধান ব্রিগেডিয়ার হোশিয়ার সিংকে ৪র্থ ডিভিশনের অধীনে একটি ব্রিগেডের কমান্ডার হিসেবে বদলী করা হয় এবং হোশিয়ার যুদ্ধে নিহত হন।
চীন-ভারত যুদ্ধের ভয়াবহতা এবং সৈন্য-অফিসারের ঘাটতি থাকায় বহু ক্যাডেটকে রাতারাতি কমিশন দেওয়া হয় ১৯৬৫ সাল পর্যন্ত, যশবন্ত ১৯৬৪ সালের ২ আগস্ট কমিশন লাভ করেন নবম মারাঠা লাইট ইনফ্যান্ট্রি রেজিমেন্টে।
জোন ফন্টেইন

জোন ফন্টেইন () একজন ব্রিটিশ-মার্কিন অভিনেত্রী। ১৯১৭ সালে জাপানের টোকিওতে জন্মগ্রহণ করেন। ২০১২ সালে ৯৫ বছর বয়সে শেষ নিঃশ্বাস ত্যাগ করেন। জোন ফন্টেইন হলিউডে পাঁচ দশক ধরে ৪৫টি চলচ্চিত্রে অভিনয় করেন। তিনি ১৯৪১ সালে সেরা অভিনেত্রীর অস্কার পুরস্কার পান।
তার বড়বোন বিখ্যাত অভিনেত্রী অলিভিয়া ডা হ্যাভিলন্ড।
ক্লডেট কোলবার্ট

ক্লডেট কোলবার্ট ( ; জন্ম: এমিলি ক্লাউডেট চাউচইন; ১৩ সেপ্টেম্বর ১৯০৩ - ৩০ জুলাই ১৯৯৬) একজন ফরাসি বংশোদ্ভূত মার্কিন চলচ্চিত্র অভিনেত্রী ছিলেন। তিনি ১৯২০ ও ১৯৩০-এর দশকে অভিনয়ে বেশি সক্রিয় ছিলেন। তিনি সেরা অভিনেত্রী হিসেবে ১৯৩৪ সালের অস্কার পুরস্কার জয় করেন।
জেরি সাইনফেল্ড

জেরোম অ্যালেন সাইনফেল্ড সংক্ষেপে জেরি সাইনফেল্ড () (জন্ম ২৯শে এপ্রিল, ১৯৫৪) একজন মার্কিন মঞ্চ-কৌতুকশিল্পী, অভিনেতা, লেখক, প্রযোজক এবং পরিচালক।
জেরি সাইনফেল্ড মার্কিন টেলিভিশনের ধারাবাহিক নাটক "সাইনফেল্ড"-এ স্বনামী চরিত্রে (সাইনফেল্ড) অভিনয় করার জন্য বিখ্যাত। তিনি নিজেই ল্যারি ডেভিডের সাথে মিলে ধারাবাহিকটি সৃষ্টি ও রচনা করেন। এছাড়া তিনি "বি মুভি" নামের অ্যানিমেশন চলচ্চিত্রটি নির্মাণে ও সেটিতে কন্ঠ-অভিনেতা হিসেবে ব্যাপক অবদান রাখেন। "কমিডিয়ানস ইন কার গেটিং কফি" নামক ওয়েবভিত্তিক আলাপচারিতামূলক ধারাবাহিক অনুষ্ঠানের স্রষ্টা ও উপস্থাপক।
২০০৫ সালে মার্কিন বেসরকারী টেলিভিশন চ্যানেল কমেডি সেন্ট্রাল সাইনফেল্ডকে "সর্বকালের দ্বাদশ শ্রেষ্ঠ মঞ্চ কৌতুকশিল্পী" আখ্যা দেয়।
মানিকতলা

মানিকতলা হল পশ্চিমবঙ্গ রাজ্যের উত্তর কলকাতার একটি জনবহুল পরিচিত এলাকা।
মূলত মানিক তলাও (হ্রদ) বা থেকে মানিকতলার উৎপত্তি। অধুনা মানিকতলা ক্রসিং হল বিবেকানন্দ রোড (মানিকলা মেন রোড) এবং আচার্য প্রফুল্লচন্দ্র রোড (আপার সার্কুলার রোড) এর অন্তর্গত - উত্তর কলকাতায় দুটি প্রধান পথ। কলকাতার বৃহত্তর অন্যতম দুর্গাপূজা উদ্‌যাপন, মানিকতলা চালতাবাগান লোহাপট্টি দুর্গাপূজা এবং তার আশপাশে দুর্গাপূজা পালিত হয়। এছাড়াও, বিডন স্ট্রিট (অভেদানন্দ রোড), উত্তর কলকাতার গুরুত্বপূর্ণ রাস্তাগুলির মধ্যে এটি মানিকতলা থেকে উৎপন্ন হয়ে নিমতলা ঘাটে শেষ হয়। সংলগ্ন এলাকা মানিকতলা নামে পরিচিত। এই ক্রসিং শ্যামবাজার, কাঁকুড়গাছি, রাজাবাজার এবং গিরিশপার্ক কে মানিকতলা দিয়ে সংযুক্ত করে।
মানিকতলার নামটি "মানিক পীর" নামে পরিচিত, মানিকতলার সন্নিকটে অবস্থিত মসজিদটি।
সেন্ট্রাল ব্লাড ব্যাংক অফ ওয়েস্ট বেঙ্গল গভর্নমেন্ট মানিকতলা ক্রসিং এ অবস্থিত। কলকাতার প্রাচীনতম বাজারগুলির মধ্যে একটি- মানিকতলা বাজার এবং ঘড়ি টাওয়ার দ্বারা সহজেই সনাক্ত করা যায়। নিকটবর্তী মেট্রো স্টেশন হল গিরিশপার্ক।
ম্যাডেলেইন পেচ

ম্যাডেলেইন গ্রোবেলার পেচ (জন্ম আগস্ট ১৮, ১৯৯৪) একজন মার্কিন অভিনেত্রী। তিনি মার্কিন টেলিভিশন চ্যানেল দ্য সিডব্লিউতে প্রচারিত ২০১৭ সালে শুরু হওয়া ধারাবাহিক "রিভারডেইল"-এ শেরিল ব্লসম নামক ভূমিকাটিতে অভিনয় করার জন্য পরিচিত।
পেচ এর জন্ম ১৯৯৪ সালের ১৮ই আগস্ট মার্কিন যুক্তরাষ্ট্রের ওয়াশিংটন রাজ্যের পোর্ট অর্চার্ড শহরে। মাত্র তিন বছর বয়সে তিনি নাচ শেখার ইচ্ছায় উদ্দিপ্ত হন এবং নাচ শেখার ক্লাসে যেতে শুরু করেন, পরবর্তীতে দুই বছর পর নাট্যশালা ক্লাসেও অনুসৃত হয়। পেচের পিতা-মাতা আফ্রিকা মহাদেশের দক্ষিণতম দেশ দক্ষিণ আফ্রিকা থেকে আগত, এবং তিনি তার জীবনের প্রথম দশটি বছর দক্ষিণ আফ্রিকা এবং ওয়াশিংটন-এর মধ্যে এই দুটি স্থানেই প্রায় সমান ভাগে সময় অতিবাহিত করেছেন। তিনি ওয়াশিংটন রাজ্যের পোর্ট অর্চার্ড শহরে অবস্থিত সাউথ কিটস্যাপ হাই স্কুল, এবং একই রাজ্যের টাকোমা শহরে অবস্থিত টাকোমা হাই স্কুল অব আর্টস এ পড়াশোনা করেন আর স্নাতকের পর অচিরেই মার্কিন যুক্তরাষ্ট্রের ক্যালিফোর্নিয়া রাজ্যের লস আ্যঞ্জেলেস শহরে চলে আসেন এবং নতুন করে বসবাস করা শুরু করেন। পেচের একটি ভাই রয়েছে।
২০১৪ সালে পেট্স্চকে, জনপ্রিয় কোমল পানীয় কোকা-কোলার একটি জাতীয় বিজ্ঞাপন প্রচারণায় আর্বিভুত হতে দেখা যায়। 
২০১৬ সালের ফেব্রুয়ারি মাসে, পেচ মার্কিন টেলিভিশন চ্যানেল দ্য সিডব্লিউতে প্রচারিত ধারাবাহিক "রিভারডেইল"-এ চেরিল ব্লোসোম ভূমিকায় অভিনয় শুরু করেন, মূলত ২০১৫ সালের শেষের দিকে যখন তিনি টেলিভিশন চ্যানেল দ্য সিইউতে প্রচারিত সুপারহিরোভিত্তিক ধারাবাহিক "দ্য লেজেন্ড অব ট্যুমরো"-তে কাজ করছিলেন, তখনই তার রিভারডেইল এর চরিত্র পরিচালকের সাথে দেখা হয় এবং মূলত তখনই তাকে তার বর্তমান ভূমিকাটির জন্য ঠিক করা হয়। ধারাবাহিকটির চিত্রায়ন শুরু হয় একই বছরের সেপ্টেম্বর মাসে এবং ছোট পর্দায় প্রথম মুক্তি পায় ২০১৭ সালের ২৬শে জানুয়ারী। ২০১৭ সালের মার্চ মাসে, তিনি আসন্ন মার্কিন অধীরতামূলক চলচ্চিত্র "পোলারয়েড" এ অভিনয়ের জন্য অভিনয় দলের সাথে যোগ দেন। 
তিনি নিরামিষভোজী হিসেবে প্রতিপালিত হবার পরবর্তীতে, মাত্র ১৪ বছর বয়সেই তিনি নিরামিষভোজী হন। এছাড়াও তিনি প্রাণীদের প্রতি মানবিক আচরণের সমর্থনমূলক পেটা নামে একটি জনসচেতনতা প্রচারনায় অংশগ্রহণ করেছেন।
স্বাস্থ্য বিজ্ঞানসমূহের রূপরেখা

স্বাস্থ্য বিজ্ঞান - মানুষের স্বাস্থ্যসেবার জন্য বিজ্ঞানের যে প্রায়োগিক দিক সরবরাহ করা হয় তাকে স্বাস্থ্য বিজ্ঞান বলে।
ডক্টর ঝিভাগো (চলচ্চিত্র)

ডক্টর ঝিভাগো () হল ডেভিড লিন পরিচালিত ১৯৬৫ আমেরিকান-ইতালীয় বছরের মহাকাব্য রোমান্টিক নাটকচলচ্চিত্র। ১৯১৭ থেকে ১৯২২ সালে প্রথম বিশ্বযুদ্ধ ও রুশ গৃহযুদ্ধের মাঝামাঝি সময়ের রাশিয়ার পটভূমিতে এবং বরিস পাস্তের্নাকের ১৯৫৭ সালে প্রকাশিত "একই নামের" উপন্যাস অবলম্বনে ছবিটি নির্মিত। পশ্চিমা দেশগুলোতে তুমুল জনপ্রিয় হওয়া স্বত্ত্বেও বইটি কয়েক দশক সোভিয়েত ইউনিয়নে নিষিদ্ধ ছিল। ফলে ছবিটি সোভিয়েত ইউনিয়নের নির্মাণ করা যায় নি এবং এর পরিবর্তে ছবিটির বেশির ভাগ দৃশ্য স্পেনে চিত্রায়িত হয়।
এই চলচ্চিত্রে নাম ভূমিকায় অভিনয় করেন ওমর শরিফ। রুশ বিপ্লব ও গৃহযুদ্ধের ফলে ইউরি ঝিভাগোর জীবনে পরিবর্তন আসে। তিনি লারা আন্টিপোভা নামে এক বিবাহিত নারীর প্রতি আকৃষ্ট হন। লারা চরিত্রে অভিনয় করেন জুলি ক্রিস্টি। ঝিভাগোর স্ত্রী টোনিয়া চরিত্রে অভিনয় করেন জেরাল্ডিন চ্যাপলিন। অন্যান্য পার্শ্ব ভূমিকায় অভিনয় করেন আলেক গিনেজ, রড স্টাইগার, টম কর্টনি, রাফ রিচার্ডসন, সিওভান ম্যাককেনা ও রিটা টুশিংহাম।
সমসাময়িক সমালোচকেরা ছবির দৈর্ঘ্যের ব্যাপারে অভিযোগ করেন, কিন্তু প্রেমের গল্পের গভীরত্ব ও মানবীয় বিষয়বস্তুর বিষয়ে চলচ্চিত্রের গল্পের প্রশংসা করেন। সময়ের সাথে সাথে চলচ্চিত্রটির সুনাম বাড়তে থাকে। ৩৮তম একাডেমি পুরস্কারে ছবিটি ৫টি বিভাগে পুরস্কার লাভ করে: শ্রেষ্ঠ গৃহীত চিত্রনাট্য, মৌলিক সুর, চিত্রগ্রহণ, শিল্প নির্দেশনা ও পোশাক পরিকল্পনা; এবং শ্রেষ্ঠ চলচ্চিত্র ও শ্রেষ্ঠ পরিচালনাসহ আরও ৫টি বিভাগে মনোনয়ন লাভ করে। এছাড়া ২৩তম গোল্ডেন গ্লোব পুরস্কারে ছবিটি শ্রেষ্ঠ নাট্য চলচ্চিত্র ও শ্রেষ্ঠ অভিনেতা - নাট্য চলচ্চিত্রসহ ৫টি বিভাগে পুরস্কার লাভ করে।
ছবিটি ১৯৯৮ সালে আমেরিকান ফিল্ম ইনস্টিটিউটের ১০০ বছর... ১০০ চলচ্চিত্র তালিকায় ৩৮তম স্থান অধিকার করে, এবং পরের বছর ব্রিটিশ ফিল্ম ইনস্টিটিউটের শীর্ষ ১০০ ব্রিটিশ চলচ্চিত্র তালিকায় ২৭তম স্থান অধিকার করে।
"ডক্টর ঝিভাগো" চলচ্চিত্রটি ১৯৬৫ সালের ২২শে ডিসেম্বর প্রেক্ষাগৃহে মুক্তি পায় এবং মার্কিন যুক্তরাষ্ট্র ও কানাডায় ১১১.৭ মিলিয়ন মার্কিন ডলার আয় করে। মুদ্রাস্ফীতির ভিত্তিতে এটি মার্কিন যুক্তরাষ্ট্র ও কানাডায় সর্বকালের অষ্টম শীর্ষ আয়কারী চলচ্চিত্র। এছাড়া মুদ্রাস্ফীতির ভিত্তিতে এটি বিশ্বব্যাপী সর্বকালের অষ্টম শীর্ষ আয়কারী চলচ্চিত্র। ছবিটি ১৯৬৬ সালে কান চলচ্চিত্র উৎসবে প্রদর্শিত হয়। ২০০২ সালে এর ৩৫তম বার্ষিকী সংস্করণ ডিভিডি (দুই ডিস্ক সেট) ও ২০১০ সালে আরেকটি সংস্করণের ব্লু-রে (একটি বইসহ তিন ডিস্ক সেট) প্রকাশিত হয়।
চান্দ্র পঞ্জিকা

চান্দ্র পঞ্জিকা () হলো এমন একটি পঞ্জিকা যেখানে দিনসমূহকে হিসাব করার জন্য চাঁদের ঘুর্ণন পদ্ধতির ফলে উদ্ভূত গণনাকে ব্যবহার করা হয়। হিসাবের অসুবিধার্থে পৃথিবীতে চন্দ্র পঞ্জিকার ব্যবহার কম; তবে ধর্মীয় ক্ষেত্রে এর প্রচলণ অধিক; যেমনঃ হিজরি পঞ্জিকা। যেহেতু প্রতিটি চন্দ্রাবর্তন প্রায় ২৯+১⁄২ দিন,চন্দ্র ক্যালেন্ডারের মাসগুলি ২৯ থেকে ৩০ দিনের মধ্যে হয়। ১২ টি চন্দ্রের সময়কাল, একটি চান্দ্র বছর, ৩৫৪ দিন, ৮ ঘন্টা,৪৮ মিনিট, ৩৪ সেকেন্ড। চান্দ্র ক্যালেন্ডার সৌর বছরের তুলনায় ১১ থেকে ১২ দিন ছোট। 
প্রাথমিকভাবে বর্ষ গণনা করা হতো চাঁদের আবর্তন হিসাব করে, সুমেরীয় সভ্যতায় যা প্রথম দৃষ্ট হয়; কিন্তু জ্যোতির্বিজ্ঞান, হিসাব-নিকাশ প্রভৃতিতে অগ্রগামী থাকায় মিশরীয়রা পৃথিবীতে প্রথম সৌর পঞ্জিকার প্রচলন করে। স্কটল্যান্ডের ওয়ারেন ফিল্ডে লুনিসোলার ক্যালেন্ডার পাওয়া গেছে এবং এটি মেসোলিথিক যুগের ১০০০০ বছর আগের। পণ্ডিতরা যুক্তি দিয়েছেন যে প্রাচীন শিকারীরা প্যালিওলিথিক যুগে চাঁদের নিয়মিত জ্যোতির্বিদ্যা পর্যবেক্ষণ করত। স্যামুয়েল এল. ম্যাসি এর মতে ২৮০০০-৩০০০০ বছর আগে সময়-পরিমাপক যন্ত্র হিসাবে চাঁদের প্রাচীনতম ব্যবহার হত ।
যোগদা সৎসঙ্গ পালপাড়া মহাবিদ্যালয়

যোগদা সৎসঙ্গ পালপাড়া মহাবিদ্যালয় হল পশ্চিমবঙ্গের পূর্ব মেদিনীপুর জেলার পালপাড়া গ্রামে অবস্থিত একটি স্নাতক সাধারণ ডিগ্রি কলেজ। এটি ১৯৬৪ সালে প্রতিষ্ঠিত হয়। এই কলেজটি বিদ্যাসাগর বিশ্ববিদ্যালয় কর্তৃক অনুমোদিত। ১৯৮১ সালের আগে কলেজটি ছিল কলকাতা বিশ্ববিদ্যালয় কর্তৃক অনুমোদিত।
এই কলেজের বিভাগগুলি হল:
২০১২ সালে যোগদা সৎসঙ্গ পালপাড়া মহাবিদ্যালয়টি ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) কর্তৃক খ শ্রেণীর কলেজ হিসেবে পুনরায় স্বীকৃত হয়। এছাড়াও কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।
পাওয়ার (২০১৬-এর চলচ্চিত্র)

পাওয়ার ২০১৬ সালে মুক্তিপ্রাপ্ত অ্যাকশন কৌতুকাভিনয়ভিত্তিক বাংলা ভাষার একটি চলচ্চিত্র। চলচ্চিত্রটি পরিচালনা করেন রাজীব কুমার বিশ্বাস।এই চলচ্চিত্রের সাউণ্ডট্রেক রচনা করেন জিৎ গাঙ্গুলী। চলচ্চিত্রের প্রধান ভূমিকায় অভিনয় করেন জিৎ, সায়ন্তিকা বন্দ্যোপাধ্যায় এবং নুসরাত জাহান। এটি একটি ২০১৪ তেলুগু চলচ্চিত্র পাওয়ারের পুনর্নির্মাণ যার অভিনয়ে ছিলেন রবি তেজা।
একটি ব্যক্তি যিনি তাঁর পূর্বে জীবনে দেখতে ছিলেন একজন সৎ পুলিশ-কর্মচারী মতো, তিনি পুলিশে যোগ দেওয়ার জন্য আগ্রহী।
এই সঙ্গীতগুলো রচনা করেন জিৎ গাঙ্গুলী।
বিয়াম মডেল স্কুল ও কলেজ, বগুড়া

বিয়াম মডেল স্কুল ও কলেজ বগুড়া জেলায় অবস্থিত একটি শিক্ষাপ্রতিষ্ঠান। এটি প্রথমে বগুড়া মডেল স্কুল ও কলেজ হিসেবে যাত্রা শুরু করে। তৎকালিন বাংলাদেশের প্রধানমন্ত্রী বেগম খালেদা জিয়া এর পুত্র তারেক রহমান প্রতিষ্ঠান টির ভিত্তিপ্রস্তর স্থাপন করেন। বগুড়া জেলায় উপশহর নিশিন্দারা এলাকায় এই শিক্ষাপ্রতিষ্ঠানটি অবস্হিত। প্রতিষ্ঠানটি ২০০৫ সালের ২৪ এপ্রিল শিক্ষা কার্যক্রম শুরু করে এবং ২০০৮ সালে সকল পাবলিক পরীক্ষায় অংশ নেয়। ইতোমধ্যে প্রতিষ্ঠানটি মাধ্যমিক ও উচ্চ মাধ্যমিক শিক্ষাবোর্ড,রাজশাহী এর ভেতর পাবলিক পরীক্ষায় অনেক কৃতিত্ব অর্জন করেছে।প্রতিষ্ঠানটি ২০১৮ সালে এস.এস.সি পরিক্ষায় রাজশাহী শিক্ষা বোর্ড এ জিপিএ ৫ প্রাপ্তির দিক থেকে প্রথম স্থান অধিকার করে। এছাড়া প্রতিষ্ঠানটি বরাবরই পাবলিক পরিক্ষায় রাজশাহী শিক্ষা বোর্ড এ সেরা দশে অবস্থান করে থাকে। বর্তমানে এটি বগুড়ার অন্যতম সেরা শিক্ষাপ্রতিষ্ঠান।
প্রতিষ্ঠানটির অধ্যক্ষ জনাব মুস্তাফিজুর রহমান। কলেজ শাখার উপাধ্যক্ষ মোঃ দুলাল হোসেন। বিদ্যালয় শাখার উপাধ্যক্ষ শফিকা আক্তার। তাছাড়াও প্রতিষ্ঠানটির কলেজ ও মাধ্যমিক শাখায় মোট ১০০ জন শিক্ষক শিক্ষিকা রয়েছেন। প্রাথমিক শাখায় রয়েছেন মোট ৫০ জন শিক্ষক শিক্ষিকা।
১১ ফেব্রুয়ারি ২০১৯ বিয়াম মডেল স্কুল ও কলেজে বার্ষিক ক্রীড়া প্রতিযোগিতা চলাকালে দুর্বৃত্তদের ছুরিকাঘাতে এক শিক্ষক এবং তিন বহিরাগত শিক্ষার্থী আহত হন। এছাড়া হাইকোর্টের আদেশ অমান্য করে বগুড়ার বেশ কিছু স্কুল কলেজগুলোতে ভর্তির সময় সেশন ফি এবং উন্নয়ন ফি’র নামে অতিরিক্ত অর্থ আদায়ের খবর বিভিন্ন গণমাধ্যমে উঠে আসে যার মধ্যে বিয়াম মডেল হাই স্কুল ও কলেজও অন্তর্ভুক্ত।
ডির‍্যাক পদক

ডির‍্যাক পদক () তাত্ত্বিক পদার্থবিদ্যা, গাণিতিক রসায়ন এবং গণিতে গুরুত্বপূর্ণ অবদানের জন্য বিভিন্ন প্রতিষ্ঠান কর্তৃক প্রদত্ত চারটি পুরস্কার। বিংশ শতাব্দীর মহান তাত্ত্বিক পদার্থবিদদের মধ্যে অন্যতম অধ্যাপক পল ডির‍্যাকের নামে এই পুরস্কারের নামকরণ করা হয়েছে।
উন্মুক্ত ডির‍্যাক বক্তৃতা উপলক্ষে তাত্ত্বিক পদার্থবিজ্ঞানে অগ্রগতির জন্য প্রথম প্রতিষ্ঠিত ডির‍্যাক পদক পুরস্কার প্রদান করে যৌথভাবে নিউ সাউথ ওয়েলস বিশ্ববিদ্যালয়, সিডনি, অস্ট্রেলিয়া এবং অস্ট্রেলিয়ান ইনস্টিটিউট অফ ফিজিক্স। বক্তৃতা ও পদক, ১৯৭৫ সালে অধ্যাপক ডির‍্যাকের এই বিশ্ববিদ্যালয় পরিদর্শন এবং পাঁচটি বক্তৃতার স্মারক। পরবর্তীতে বক্তৃতাগুলি একটি বই হিসাবে প্রকাশিত হয়, "ডিরেকশান্‌স অফ ফিজিক্‌স" (ওয়াইলি, ১৯৭৮ - এইচ হোরা. এবং জে. শেপানস্কি, ইডিএস)। ডিরাক লেকচার সিরিজ প্রতিষ্ঠার জন্য এই বই এর রয়্যালটি বিশ্ববিদ্যালয়কে দান করেন অধ্যাপক ডির‍্যাক। পুরস্কার হিসেবে একটি রৌপ্য পদক এবং সম্মানী দেয়া হয়। ১৯৭৯ সালে এ পুরস্কার প্রথম প্রদান করা হয়।
পদক বিজয়ীকে ৫,০০০ মার্কিন ডলার সম্মানী প্রদান করা হয়।
১৯৯৮ সাল থেকে পদক প্রদান করা হচ্ছে।
Source: WATOC
ভিখারি ঠাকুর

ভিখারি ঠাকুর (ভোজপুরি: 𑂦𑂱𑂎𑂰𑂩𑂲 𑂘𑂰𑂍𑂳𑂩; নাস্তালিক: بھکھڑی ٹھاکر; ) একজন ভারতীয় নাট্যকার, গীতিকার, অভিনেতা, লোকনৃত্যকার, লোকসঙ্গীত গায়ক তথা একজন সমাজসেবী ছিলেন। তিনি "ভোজপুরি সাহিত্যের শেক্সপিয়ার" হিসেবে জনপ্রিয়। ঠাকুর ১৮ ডিসেম্বর, ১৮৮৭ খ্রিষ্টাব্দে বিহারের সারন জেলার কুতুবপুর নামক গ্রামে একটি নাপিত পরিবারে জন্মগ্রহণ করেন। তার পিতামাতার নাম যথাক্রমে দল সিং ঠাকুর ও শিবকলি দেবী ঠাকুর।
তিনি অর্থ উপার্জনে জন্য খড়্গপুর যাত্রা করেন। এখানে তিনি অর্থ উপার্জন করেন, কিন্তু চাকরি নিয়ে অসন্তুষ্ট ছিলেন। তিনি রামলীলার ভক্ত ছিলেন, তিনি তীর্থশহর জগন্নাথ পুরীতে শ্রেষ্ঠ রামলীলার আয়োজন করা হয় জেনে সেখানে যাত্রা করেন।
তিনি নাটক রচনা করেন এবং তার স্থানীয় গ্রামে সেগুলো রামলীলা অকারে সঞ্চালন শুরু করেন, গানগুলি পুনরাবৃত্তি করেন এবং সামাজিক কর্মকাণ্ডে আগ্রহ দেখান। তিনি নাটক, গান ও উপন্যাস লিখতে শুরু করেন। তার বইয়ের ভাষা সহজ ছিল এবং অনেকেই আকৃষ্ট হয়েছিল। তার বইগুলো বারাণসী, ছাপরা ও হাওড়া থেকে প্রকাশিত হয়।
আজও তার সাহিত্যকর্মের প্রশংসা করা হয় এবং তার রচিত গানগুলো এখনও সঞ্চালন করা হয়। তিনি ১০ জুলাই, ১৯৭১ খ্রিষ্টাব্দে ৮৩ বছর বয়সে মৃত্যুবরণ করেন।
তিনি তার প্রধান দশটি কর্মে রচনাসহ পরিচালনা এবং অভিনয়ও করেন। তার প্রধান কর্মগুলো নিম্নে উল্লেখ করা হলো
মানিকতলা বিধানসভা কেন্দ্র

মানিকতলা (বিধানসভা কেন্দ্র) ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র। এই পাতাটি সুকেস স্ট্রিট (বিধানসভা কেন্দ্রে) সম্পর্কে অবগত রয়েছে।
সীমানা নির্ধারণ করা হয় নির্বাচন কমিশনের আদেশ অনুযায়ী, ১৬৭ মানিকতলা (বিধানসভা কেন্দ্র) নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ১১, ১২, ১৩, ১৪, ১৫, ১৬, ৩১ এবং ৩২
মানিকতলা (বিধানসভা কেন্দ্র) ২৪নং কলকাতা উত্তর লোকসভা কেন্দ্র এর অংশ। ২০০৯ সালের সাধারণ নির্বাচনের পূর্বে এটি কলকাতা উত্তরপূর্ব (লোকসভা কেন্দ্র) এর অংশ ছিল।
ওম প্রকাশ (জেনারেল)

ওম প্রকাশ ভারতীয় সেনাবাহিনীর একজন জেনারেল ছিলেন। ২০১২ সালে তাকে ১৫ কোরের অধিনায়ক করা হয়েছিলো।
প্রকাশের জন্ম ১৯৫৫ সালে হরিয়ানা প্রদেশের ঝাজজর জেলায় হয়েছিলো। তার প্রাথমিক শিক্ষা শুরু হয় গ্রাম এলাকায়, এরপর তিনি ভর্তি হন কর্নাটকের 'সৈনিক স্কুল' এ, ১৯৭২ সালে 'ন্যাশনাল ডিফেন্স একাডেমী' তে ওম ক্যাডেট হিসেবে ঢোকেন। তার প্রতিরক্ষাবিদ্যায় এ এমএসসি ডিগ্রী সহ প্রতিরক্ষা এবং কৌশলবিদ্যায় মাস্টার অব ফিলোসফি ডিগ্রী ছিলো। তিনি ভারতের ওয়েলিংটনের ডিফেন্স সার্ভিসেস স্টাফ কলেজ থেকে পিএসসি এবং ন্যাশনাল ডিফেন্স কলেজ দিল্লী থেকে এনডিসি কোর্স করেন।
ওম কাশ্মীর এবং উওর-পূর্বাঞ্চলীয় প্রদেশে সংঘটিত বিচ্ছিন্নতাবাদ বিরোধী সামরিক অভিযানে অংশ নিয়েছেন। শ্রীলঙ্কায় আশির দশকের শেষের দিকে ভারতীয় সেনাবাহিনী নামানো হয় উগ্রপন্থী তামিলদের সাজা দেওয়ার জন্যে, ওম সেখানে বদলী হন।
ফ্যান্ট্যাস্টিক বিস্ট্‌স অ্যান্ড হোয়্যার টু ফাইন্ড দেম (চলচ্চিত্র)

ফ্যান্ট্যাস্টিক বিস্ট্‌স অ্যান্ড হোয়্যার টু ফাইন্ড দেম () হল ডেভিড ইয়েটস পরিচালিত ২০১৬ সালের কাল্পনিক চলচ্চিত্র। জে কে রাউলিংয়ের ২০০১ সালে প্রকাশিত "একই নামের" বই অবলম্বনে চলচ্চিত্রটি নির্মিত হয়েছে। এতে নিউট স্ক্যামেন্ডার চরিত্রে প্রধান ভূমিকায় অভিনয় করেন এডি রেডমেইন।
১৯২৬ সালে ব্রিটিশ জাদুকর এবং 'জাদুপ্রাণিবিদ' নিউট স্ক্যামানডার  জাহাজের মাধ্যমে অ্যারিজোনা থেকে নিউ ইয়র্কে আসেন। তিনি একটি New Salem Philanthropic Societyএর প্রধান Mary Lou Barebone নামক জাদুক্ষমতাহীন সাধারণ মানুষের ("নো-মাজ" বা "মাগল") সম্মুখীন হন, যিনি New Salem Philanthropic Societyএর প্রধান। নিউট যখন তার বক্তব্যে  জাদুকররা আসল এবং ক্ষতিকর সম্পর্কে আলোচনা শুনছিলেন, তখন নিউটের সুটকেস থেকে একটি ছোট প্লাটিপাস সদৃশ প্রাণী পালিয়ে যায় এবং একটি নিকটবর্তী ব্যাংকে চলে যায়।
সারা লরেন

সারা লরেন (জন্মনাম: মোনা লিজা হোসেন) হচ্ছেন একজন পাকিস্তানি অভিনেত্রী ও মডেল।
লরেন ২০১০ সালে পূজা ভাটের কাজরারে সিনেমায় কাজের মাধ্যমে বলিউড সিনেমার কাজ শুরু করেন। পরবর্তীতে তিনি ২০১৩ সালে মার্ডার ৩ সিনেমায় অভিনয়ের মাধ্যমে জনপ্রিয়তা পান যেখানে তার চরিত্রের নাম ছিল নেহা। একই বছর তিনি আঞ্জুমান ছবির জন্য "তারাং হাউজফুল এওয়ার্ডস-সেরা অভিনেত্রী" এর পুরস্কার লাভ করেন।
লরেন করাচি ও দিল্লীতে আনারকলি, শাইয়েদ ইসিকে নাম মোহাব্বাত হে শিফতা মঞ্চ নাটকে অভিনয় করেছেন। লরেন ২০০৩ সালে "রাবেয়া জিন্দা রাহেগী" সিরিয়ালে কাজের মাধ্যমে অভিনয় জীবন শুরু করেন। তিনি দ্বিতীয় পাকিস্তান মিডিয়া পুরস্কারে "সেরা নাটক অভিনেত্রী" হিসেবে মনোনয়ন পেয়েছিলেন।
লরেন্স অব অ্যারাবিয়া (চলচ্চিত্র)

লরেন্স অব অ্যারাবিয়া () হল ডেভিড লিন পরিচালিত ১৯৬২ সালের ব্রিটিশ-মার্কিন মহাকাব্যিক ঐতিহাসিক নাট্য চলচ্চিত্র। এটি টি. ই. লরেন্সের জীবনের ঘটনা অবলম্বনে রচিত "সেভেন পিলার্স অব উইজডম" বই অবলম্বনে নির্মিত। হরাইজন পিকচার্স কোম্পানির ব্যানারে ছবিটি প্রযোজনা করেন স্যাম স্পাইজেল এবং চিত্রনাট্য রচনা করেন রবার্ট বোল্ট ও মাইকেল উইলসন। ছবিতে নাম ভূমিকায় অভিনয় করেন পিটার ওটুল। এটি বিশ্বব্যাপী চলচ্চিত্রের ইতিহাসের সর্বাকালের অন্যতম সেরা ও প্রভাবশালী চলচ্চিত্র হিসেবে স্বীকৃত। মরিস জেরের করা ছবিটির নাট্যধর্মী সুর ও ফ্রেডি ইয়ংয়ের সুপার প্যানাভিসন ৭০ চিত্রায়ন ব্যাপক সমাদৃত হয়।
৩৫তম একাডেমি পুরস্কারে ছবিটি ৭টি বিভাগে পুরস্কার লাভ করে: শ্রেষ্ঠ চলচ্চিত্র ও পরিচালনা, মৌলিক সুর, চিত্রগ্রহণ, চিত্রসম্পাদনা, শিল্প নির্দেশনা ও শব্দগ্রহণ; এবং শ্রেষ্ঠ অভিনেতা, পার্শ্ব অভিনেতা ও শ্রেষ্ঠ গৃহীত চিত্রনাট্য বিভাগে মনোনয়ন লাভ করে। ২০তম গোল্ডেন গ্লোব পুরস্কারে ছবিটি শ্রেষ্ঠ নাট্য চলচ্চিত্র ও শ্রেষ্ঠ পরিচালকসহ ৬টি বিভাগে পুরস্কার লাভ করে। এছাড়া ১৬তম বাফটা পুরস্কারে ছবিটি শ্রেষ্ঠ চলচ্চিত্র - যে কোন উৎস ও শ্রেষ্ঠ ব্রিটিশ চলচ্চিত্রসহ ৪টি বিভাগে পুরস্কার লাভ করে।
"সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের লাইব্রেরি অব কংগ্রেস ১৯৯১ সালে ছবিটিকে জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। ছবিটি ১৯৯৮ সালে আমেরিকান ফিল্ম ইনস্টিটিউটের ১০০ বছর... ১০০ চলচ্চিত্র তালিকায় ৫ম স্থান ও ২০০৭ সালের হালনাগাদকৃত তালিকায় ৭ম স্থান অধিকার করে। ১৯৯৯ সালে ব্রিটিশ ফিল্ম ইনস্টিটিউটের শীর্ষ ১০০ ব্রিটিশ চলচ্চিত্র তালিকায় ৩য় স্থান অধিকার করে।
ধীরাজ কুমার নাথ

ধীরাজ কুমার নাথ (৯ জানুয়ারি ১৯৪৫ - ৫ জানুয়ারি ২০১৮) ছিলেন একজন বাংলাদেশি কূটনীতিক। তিনি ইয়াজউদ্দিন আহমেদের নেতৃত্বে গঠিত সাবেক তত্ত্ববধায়ক সরকারের উপদেষ্টা ছিলেন।
ধীরাজ কুমার নাথ ৯ জানুয়ারি ১৯৪৫ সালে নোয়াখালী জেলার বেগমগঞ্জ থানার রফিকপুর গ্রামে জন্মগ্রহণ করেন। তার পিতার নাম করুন কান্ত নাথ এবং মাতার নাম সাবিত্রী সুন্দরী দেবী।
তিনি ১৯৬০ সালে চৌমুহনী মদনমোহন উচ্চ বিদ্যালয় থেকে এনট্রেন্স পরীক্ষায় উত্তীর্ণ হন। ১৯৬৬ সালে ঢাকা বিশ্ববিদ্যালয় থেকে ব্যবস্থাপনায় স্নাতকোত্তর ডিগ্রী লাভ করেন।
ধীরাজ কুমার নাথ নোয়াখালী সরকারি কলেজে অধ্যাপনার মাধ্যমে তার কর্মজীবন শুরু করেন। ১৯৬৯ সালে পূর্ব পাকিস্তান সিভিল সার্ভিসে যোগদান করেন। ১৯৭১ সালে বাংলাদেশ স্বাদীনতা যুদ্ধে অংশগ্রহণ করেছিলেন। স্বাধীনতার পর ১৯৭৮ সালে তিনি গাজীপুরের মহকুমা প্রশাসক হিসেবে দায়িত্ব পালন করেন। ২০০৩ সালে তিনি সাবেক স্থানীয় সরকার ও স্বাস্থ্য সচিব থাকা অবস্থায় অবসর গ্রহণ করেন।
তিনি ২০০৬ সালে ইয়াজউদ্দিন আহমেদের নেতৃত্বে গঠিত সাবেক তত্ত্ববধায়ক সরকারের উপদেষ্টামণ্ডলীর একজন সদস্য ছিলেন। উপদেষ্টা হিসেবে তিনি সেসময় মৎস ও পশু সম্পদ, গৃহায়ণ ও গণপূর্ত, মুক্তিযুদ্ধ বিষয়ক মন্ত্রনালয়ের দায়িত্ব পালন করেছেন। তিনি ২০০৬ সালে আরও নয়জনের সাথে তিনি তত্ত্ববধায়ক সরকারের উপদেষ্টামন্ডলীর একজন সদস্য হিসেবে শপথ গ্রহণ করেন।
এছাাড়াও তিনি বেশ কিছু বই লিখেছেন যার মধ্যে জনপ্রিয় হলো “পথের দুধারে” এবং “সম্প্রীতির জনপদে”।
মালিনা উইসম্যান

মালিনা ওপাল উইসম্যান (জন্ম মার্চ ১২, ২০০৩) একজন মার্কিন শিশু অভিনয় শিল্পী এবং মডেল। তিনি ২০১৪ সালে মুক্তিপ্রাপ্ত মার্কিন সুপারহিরো ভিত্তিক দৃশ্যকাব্যের চলচ্চিত্র "টিনএজ মিউটেন্ট নিনজা টর্টলস"-এ তরুণী এপ্রিল ও'নেইল-এর ভূমিকায় অভিনয় করার জন্য, এছাড়াও মার্কিন টেলিভিশন চ্যানেল সিবিএস-প্রচারিত সুপারহিরো দৃশ্যকাব্যের ধারাবাহিক "সুপারগার্ল"-এ তরুণী কারা যোর-এল এর ভূমিকায়, এবং মার্কিন সম্প্রচার ভিত্তিক প্রতিষ্ঠান নেটফ্লিক্স-এর হাস্যরস ধারাবাহিক "এ্য সিরিজ অব আনফর্চুনেট ইভেন্টস"-এ ভায়লেট বোদলেয়ার ভূমিকায় অভিনয় করার জন্য বিশেষ ভাবে পরিচিত।
উইসম্যান হল নিউ ইয়র্ক শহর-কেন্দ্রিক একজন মডেল এবং অভিনেত্রী। তিনি মাত্র আট বছর বয়সে মডেলিং করার মাধ্যমে তার কর্ম জীবন শুরু করেন, যেখানে তার মায়ের পদাঙ্ক অনুসরণ করে তার মায়ের-ই প্রতিনিধিত্বমূলক প্রতিষ্ঠান তাকে আবিষ্কার করেছিল। তাকে কয়েকটি বৃহত্তর এবং জনপ্রিয় ব্রান্ডে এবং নকশাকারীদের জন্য কাজ করতে দেখা গিয়েছে, যেগুলোর মধ্যে ক্যালভিন ক্যালেন, রাল্ফ লওরেন, লেভি'স, বেনেটন, ডিকেএনওয়াই, এইচএন্ডএম সহ আরো অনেক গুলো। অভিনেত্রী হিসেবেও তাকে কিছু বিজ্ঞাপনে আর্বিভূত হতে দেখা গিয়ে, যেগুলো হল; এসিটি মাউথওয়াশ, মেয়বিলিন, পুরেল, এবং মাই লিটন পোনি।
তিনি একজন চলচ্চিত্র অভিনেত্রী হিসেবে অভিষিক্ত হন, ২০১৪ সালে মুক্তিপ্রাপ্ত মার্কিন কল্পবিজ্ঞান, রণ এবং হাস্যরস দৃশ্যকাব্যমূলক চলচ্চিত্র "টিনএজ মিউটেন্ট নিনজা টর্টলস"-এ তরুণী এপ্রিল ও'নেইল ভূমিকায় অভিনয় করার মধ্য দিয়ে, চলচ্চিত্রটিতে তার অভিনয় করা ভূমিকাটির সাবালিকা সংস্করণে অভিনয় করেছিলেন জনপ্রিয় মার্কিন অভিনেত্রী মেগান ফক্স। 
২০১৫ সালে, উইসম্যানকে মার্কিন টেলিভিশন চ্যানেল সিবিএস এবং সম্প্রচার ভিত্তিক প্রতিষ্ঠান ওয়ার্নার ব্রোস এর টেলিভিশন চ্যানেল ওয়ার্নার ব্রোস টেলিভিশন এর সুপারহিরো ধারাবাহিক "সুপারগার্ল"-এ তরুনী কারা যোর-এল এর ভূমিকায় অভিনয় করতে দেখা যায়, পরবর্তী থেকে বর্তমান পযন্ত এই চরিত্রটির প্রাপ্তবয়স্ক সংস্করণে অভিনয় করছেন মার্কিন অভিনেত্রী মেলিশা বেনোইট।
২০১৬ সালে, উইসম্যানকে "থারস্টি" নামক একটি দৃশ্যকাব্যিক মার্কিন চলচ্চিত্রে হাজির হতে দেখা যায়, এছাড়াও হাস্যরস চলচ্চিত্র "নাইন লইফস"-এ "রেবেকা ব্রান্ড" নামক একটি গুরুত্বপূর্ণ ভূমিকায়ও অভিনয় করেছেন, চলচ্চিত্রটিতে আরো অভিনয় করেন মার্কিন অভিনেতা কেভিন স্পেসি এবং অভিনেত্রী জেনিফার গ্রেন্জার, যেটি ২০১৬ সালের আগস্ট মাসে মুক্তি পায়। 
২০১৭ সালে উইসম্যান, সম্প্রচার ভিত্তিক প্রতিষ্ঠান নেটফ্লিক্স-এর হাস্যরস ধারাবাহিক "এ্য সিরিজ অব আনফর্চুনেট ইভেন্টস"-এ ভায়োলেট বোদলেয়ার হিসেবে অভিনয় করা শুরু করেন।
বিবিসি এশিয়ান নেটওয়ার্ক

বিবিসি এশিয়ান নেটওয়ার্ক একটি ব্রিটিশ রেডিও স্টেশন যেটা মূলত দক্ষিণ এশিয়ার নানা বার্তা প্রচার করে থাকে।এটির দুটি কেন্দ্র রয়েছে যার একটি লন্ডনে ও অপরটি বার্মিংহামে অবস্থিত।এটিতে মুলত গান ও আলোচনার অনুষ্ঠান প্রচার করা হয়ে থাকে।
২০১৭ সালের মাঝের দিকে বিবিসি এশিয়ান নেটওয়ার্ক মিলিত হয় বিবিসি রেডিও এক্সট্রার সাথে।আর মার্ক স্ট্রিপেল কে দুটি রেডিও স্টেশনেরই দায়িত্ব প্রদান করা হয়।
মোহাম্মদ নইমুদ্দীন

মৌলভী মোহাম্মদ নইমুদ্দীন (১৮৩২ - ১৯০৭ / ১৯১৬) ঊনবিংশ শতাব্দীর পূর্ব বাংলার একজন প্রখ্যাত আলেম, ধর্মপ্রচারক, লেখক ও সাংবাদিক। তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটির সম্পাদকের দায়িত্ব পালন করেছেন।। 
মৌলভী নইমুদ্দীন ১৮৩২ সালে তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) টাঙ্গাইল জেলার শুরুজ গ্রামে জন্মগ্রহণ করেন।
তিনি পাবনার দুলাই মাদ্রাসা ও ঢাকায় ইসলামি ধর্মশাস্ত্রে পড়াশোনা করার পর মুর্শিদাবাদ, বিহার, এলাহাবাদ, আগ্রা, দিল্লি প্রভৃতি স্থানের ধর্মবেত্তাদের নিকট ধর্মতত্ত্ব পাঠ করেন এবং ধর্মীয় জ্ঞানে বিশেষ ব্যুৎপত্তি লাভ করায় ‘আলেম-উদ-দহর’ উপাধিতে ভূষিত হন।
তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটি সম্পাদনা করতেন। এছাড়াও তিনি বাংলায় কোরআন শরীফ অনুবাদ করার প্রচেষ্টারত ছিলেন।
নঈমউদ্দীন প্রায় ৩০টি ধর্মভিত্তিক গ্রন্থ রচনা করেন। তার অনূদিত কুরআনের প্রথম খণ্ড ১৮৯১ সালের ২৬ সেপ্টেম্বর প্রকাশিত হয়। ১৮৯২ থেকে ১৯০৮ সাল পর্যন্ত ৯ পারায় কুরআনের বাংলা অনুবাদ প্রকাশ করেন। ১৮৯২ সালে চার খণ্ডে ‘ফতোয়া-এ-আলমগীর’ গ্রন্থের বাংলা অনুবাদ প্রকাশ করেন। ১৮৮৩ সালে মাহমুদীয়া প্রেস থেকে ‘আখবার-এ-ইসলামিয়া’ নামে একটি মাসিক পত্রিকা সম্পাদনা করেন। এ দুটি কাজে তাকে পৃষ্ঠপোষকতা করেন করটিয়ার জমিদার হাফিজ মোহাম্মদ খান পন্নী। তার অন্যান্য উল্লেখযোগ্য গ্রন্থের মধ্যে রয়েছে:
নঈমুদ্দীন ১৯০৭ সালে মতভেদে ১৯১৬ সালে মৃত্যুবরণ করেন।
চৌগ্রাম উচ্চ বিদ্যালয় ও কলেজ

চৌগ্রাম উচ্চ বিদ্যালয় ও কলেজ বাংলাদেশের একটি উচ্চ মাধ্যমিক শিক্ষাপ্রতিষ্ঠান। এটি রাজশাহী বিভাগের নাটোর জেলার সিংড়া উপজেলায় অবস্থিত। এটি একটি স্বনামধন্য ও পুরাতন প্রতিষ্ঠান। এটি নাটোর জেলার মুষ্টিমেয় যে কয়েকটি পুরাতন বিদ্যালয় রয়েছে তার মধ্যে একটি। এখানে প্রায় ১৯১৩ সাল থেকে পাঠদান কার্যক্রম চালু রয়েছে ।
বৃহত্তর রাজশাহী জেলা ১৮৭০-৭১ সালে যখন ৪৮ টি পরগনায় বিভক্ত হয় তখন চৌগ্রামের রাজবংশের জমিদারির পরগনার আয়তন ছিল ২৯,৪৮৭ একর বা ৪৬.০৯ বর্গ মাইল। এই পরগনায় প্রথম রাজা ছিলেন রাজা রসিক রায়,দ্বিতীয় রাজা তার পুত্র কৃষ্ণ কান্ত রায়,তৃতীয় রাজা ছিলেন তার পুত্র রুদ্র কান্ত রায়,চতুর্থ রাজা তার দত্তক পুত্র রোহিনী কান্ত রায় বাহাদুর,পঞ্চম রাজা তার দত্তক পুত্র রমনী কান্ত রায় বাহাদুর এবং ষষ্ঠ রাজা তার পুত্র রাজেশ কান্ত রায় বাহাদুর। ইতিহাস পর্যালোচনা করলে দেখা যায় রাজা রসিক রায় থেকে শুরু করে রোহিনী কান্ত রায় বাহাদুর পর্যন্ত অত্যাচারী রাজা ছিলেন। এই সকল রাজা প্রজাদের মঙ্গলের জন্য তেমন কিছুই করে যান নি। প্রজাদের লেখাপড়ার জন্য কখনই চিন্তা করেন নাই। 
বিংশ শতকের প্রথম দিকে হাজী বাহার উদ্দিন,হাজী তমিজ উদ্দিন,হাজী শামছুদ্দিন,হাজী আজিম উদ্দিন,হাজী আলিফ উদ্দিন,তরিকুল্লাহ পণ্ডিত,মুকূলনাথ ঘোষ,সামছুদ্দিন পণ্ডিত সহ বিশিষ্ট কয়েকজন ব্যক্তি ইংরেজি শিক্ষার উপর গুরুত্ব দিয়ে হাইস্কুল স্থাপনের দাবি জানান,তা না হলে কর না দেওয়ার হুমকি দেন। অবশেষে রাজা রমনীকান্ত রায়বাহাদুর বাধ্য হয়ে ১৯০৩-১৯১০ সালের মধ্যে চৌগ্রাম হাই স্কুল নির্মাণ করেন। ১৯১৩ সালে স্কুলটি তৎকালীন কলিকাতা বোর্ড হতে স্কুলটি স্বীকৃতি পায়। বর্তমানে সেটি চৌগ্রাম উচ্চ বিদ্যালয় ও কলেজ।
১৮ই মার্চ ২০১৬ শনিবার বেলা সাড়ে ১১টার দিকে চৌগ্রাম উচ্চ বিদ্যালয় ও কলেজ প্রতিষ্ঠানের মাঠে ১০৩ বছর পূর্তি উপলক্ষে শতবর্ষ ও পুনর্মিলনী অনুষ্ঠান আয়োজিত হয়। এই অনুষ্ঠানে প্রধান অতিথি হিসেবে পুনর্মিলনী অনুষ্ঠানের উদ্বোধন করেন তথ্য ও যোগাযোগ প্রযুক্তি বিভাগের প্রতিমন্ত্রী জুনাইদ আহমেদ পলক।
প্রতিষ্ঠানের ম্যানেজিং কমিটির সভাপতি উপজেলা চেয়ারম্যান শফিকুল ইসলাম শফিকের সভাপতিত্বে অনুষ্ঠানে স্মৃতিচারণ বক্তব্য দেন সিংড়া দমদমা পাইলট স্কুল ও কলেজ এর সাবেক অধ্যক্ষ শরিরফুল ইসলাম তারা।
এ সময় প্রতিষ্ঠানের শিক্ষক আবু বক্করের সঞ্চালনায় অন্যদের মধ্যে বক্তব্য রাখেন নাটোরের পুলিশ সুপার শ্যামল কুমার মুখ্যার্জী, জেলা পরিষদের প্রশাসক সাজেদুর রহমান খান, প্রতিষ্ঠানের অধ্যক্ষ আবুল কালাম আজাদ নজু, সিংড়া পৌরসভার মেয়র মো. জান্নাতুল ফেরদৌস, স্থানীয় ইউনিয়ন আওয়ামী লীগের সভাপতি আলতাব হোসেন প্রমুখ।
অত্র প্রতিষ্ঠান এ স্কুল,ভোকেশনাল ও কলেজ শাখায় একাধিক শিক্ষক কর্মরত আছেন।
এখানে ষষ্ঠ থেকে দ্বাদশ শ্রেণী পর্যন্ত পাঠদান করান হয়। নবম ও দশম শ্রেণিতে বিজ্ঞান ও মানবিক বিভাগ সহ কারিগরি শিক্ষা দেওয়া হয়। কারিগরি বা ভোকেশনাল বিভাগের শিক্ষকেরা নিরলস পরিশ্রম করে যাচ্ছেন ঐ অঞ্চলে কারিগরি শিক্ষায় ছাত্রদেরকে শিক্ষিত করার জন্য। এছারাও এই শিক্ষাপ্রতিষ্ঠান এ কলেজ বা উচ্চ মাধ্যমিক বিভাগ চালু রয়েছে।
সৈয়দ আব্দুল্লাহ বুখারী

সৈয়দ আবদুল্লাহ বুখারী ("Sayyid ʿAbdu l-Lāh Buxārī"; ১৯২২-২০০৯) হলেন দিল্লী জামে মসজিদের ১২তম শাহী ইমাম। তিনি প্রথম শাহী ইমাম সৈয়দ আব্দুল গফুর শাহ বুখারীর বংশধর এবং বর্তমান শাহী ইমাম সৈয়দ আহমেদ বুখারীর পিতা।
তিনি ভারতের রাজস্থানে জন্মগ্রহণ করেন। তার পূর্ব পুরুষ উজবেকিস্তান থেকে ভারতে এসেছিলেন। তিনি ১৯৪৬ সালে দিল্লী জামে মসজিদের ডেপুটি শাহী ইমাম বা নায়েব-এ-ইমাম নিযুক্ত হন। তার পিতা মাওলানা সৈয়দ হামিদ বুখারী ছিলেন দিল্লী জামে মসজিদের ১১তম শাহী ইমাম। পিতার পর ১৯৭৩ সালের ৮ জুলাই তিনি ১২ তম শাহী ইমাম নিযুক্ত হন।
ভারতের তৎকালীন  প্রধানমন্ত্রী মোরারজি দেসাই সৈয়দ আব্দুল্লাহ বুখারীকে ভারতের ভাইস প্রেসিডেন্ট হওয়ার জন্য প্রস্তাব দেন। তিনি অন্যায়ের বিরুদ্ধে সর্বদা সোচ্চার ছিলেন। মুসলিমদের বিরুদ্ধে যেকোন অত্যাচারের প্রতিবাদ করতেন।
সৈয়দ আবদুল্লাহ বুখারী কে ২০০৯ সালের ৯ জুন শ্বাস-প্রশ্বাসে জটিলতার জন্য হাসপাতালে ভর্তি করানো হয়। তার হৃৎপিণ্ড ও কিডনীতেও সমস্যা ছিলো। এরপর ১ মাস পর হৃদক্রিয়া বন্ধ হয়ে তিনি মারা যান। সেদিনই তাকে তাদের পারিবারিক কবরস্থানে দাফন করা হয়। তার ৪ পুত্র ও ২ কন্যা ছিলো। তার পুত্র সৈয়দ আহমেদ বুখারী পরবর্তীতে শাহী ইমাম নিযুক্ত হন। 
ভারতীয় পত্রিকা "দ্যা হিন্দু" তে বলা হয়, "দেশভাগের সময় তিনি নিজের জীবন বিপন্ন করে মুসলিমদের দাঙ্গা থেকে রক্ষা করার চেষ্টা করেছেন। তাদের খাদ্য ও আবাস দিয়েছেন। তিনি মুসলিমদের উৎসাহ দিতেন তারা যেন পাকিস্তানে না গিয়ে ভারতেই থেকে যায়।"
জিয়াউল রোশান

জিয়াউল রোশান একজন বাংলাদেশী চলচ্চিত্র অভিনেতা ও মডেল, যিনি বাংলাদেশী এবং ভারতীয় বাংলা ছায়াছবিতে কাজ করেন। ২০১৬ সালের "রক্ত" চলচ্চিত্রের মাধ্যমে চিত্রজগতে অভিষেক হয়। জিয়াউলের ডাক নাম রিক্ত।
রোশান মডেলিং এর মাধ্যমে কর্মজীবন শুরু করেন। ২০১৬ সালে "রক্ত" চলচ্চিত্রে অভিনয়ের মাধ্যমে চলচ্চিত্রজীবন শুরু করেন। রক্তে তার বিপরীতে অভিনয় করেন পরীমনি। চলচ্চিত্রটি ২০১৬ সালের ঈদুল আযহায় বাংলাদেশ এবং ভারতে মুক্তি পায়। বাংলাদেশ ভারত যৌথ প্রযোজনায় নির্মিত "ধ্যাততেরিকি" তার দ্বিতীয় চলচ্চিত্র। শামিম আহমেদ রনি পরিচালিত ছবিটিতে আরো আছেন ফারিন খান, আরিফিন শুভ এবং নুসরাত ফারিয়া মাজহার। ২০১৭ সালে মুক্তি পায় তার অভিনীত ভারতীয় বাংলা চলচ্চিত্র "ককপিট"। অভিনেতা দেব প্রযোজিত এই ছবিতে তিনি দেবের সাথে পার্শ্ব ভূমিকায় অভিনয় করেন।
বর্তমানে তিনি পরিচালক জুটি ইস্পাহানী-আরিফ জাহানের "সুন্দরীতমা" চলচ্চিত্রে কাজ করছেন।
২০২০ সালের ১১ জুন রোশান তাহসিনা এশাকে বিয়ে করেন । তাদের দুই সন্তান।
আহাদ আলী সরকার

আহাদ আলী সরকার বাংলাদেশ আওয়ামী লীগের রাজনীতিবিদ এবং সাবেক যুব ও ক্রীড়া প্রতিমন্ত্রী এবং ক্রীড়াবিদ। তিনি নাটোর জেলা আওয়ামী লীগের সহ-সভাপতি ও নাটোর-২ (সদর-নলডাঙ্গা) আসনের সাবেক সাংসদ।
আহাদ আলী সরকার ৩ জানুয়ারি ১৯৫২ সালে নাটোর জেলায় জন্মগ্রহণ করেন।
আহাদ আলী সরকার ১৯৭৬ ও ১৯৮১ সালে পরপর দুইমেয়াদে তেবাড়িয়া ইউনিয়ন পরিষদের নির্বাচিত চেয়ারম্যান হিসেবে দায়িত্ব পালন করেন। ১৯৮৫ ও ১৯৯০ সালে দুইমেয়াদে নাটোর সদর উপজেলা পরিষদে নির্বাচিত চেয়ারম্যান হিসেবে দায়িত্ব পালন করেন। ২০০৮ সালের নবম জাতীয় সংসদ নির্বাচনে তিনি নাটোর-২ (সদর-নলডাঙ্গা) আসন থেকে নৌকা প্রতীকে সংসদ সদস্য নির্বাচিত হন। নবম জাতীয় সংসদে তিনি যুব ও ক্রীড়া প্রতিমন্ত্রীর দায়িত্ব পালন করেন।
বনপাড়া পৌরসভা

বনপাড়া বাংলাদেশ এর পশ্চিম দিকের নাটোর জেলা এর বড়াইগ্রাম উপজেলায় অবস্থিত একটি পৌরসভা (পৌর কর্পোরেশন) এবং পৌর শহর।
১৯২০ সালের শেষের দিকে ভাওয়াল অঞ্চলের ক্যাথলিক খ্রীষ্টান মিশনারীরা বন-জঙ্গল সাফ করে মনুষ্য বসতি স্থাপন করে। প্রচুর পরিমান বন-জঙ্গল থাকার কারণে এর নাম বনপাড়া রাখা হয়। প্রথম দিকে শুধু খ্রীষ্টধর্মাবলম্বীরা এই এলাকায় বাস শুরু করলেও আস্তে আস্তে অন্য ধর্মাবলম্বীরাও এখানে আসতে থাকে। বর্তমানে এখানে সকল ধর্মাবলম্বীদেরই দেখা পাওয়া যায়। 
২০০২ সালের ৩১শে ডিসেম্বর বনপাড়াকে পৌরসভা পরিনত করা হয়।
বনপাড়া পৌরসভা ১২ টি ওয়ার্ড নিয়ে গঠিত। এ ১২টি ওয়ার্ডে ১২ জন সাধারণ আসনের ওয়ার্ড কাউন্সিলর এবং ৪ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বড়াইগ্রাম থানার আওতাধীন।
এই পৌরসভায় ৩টি উচ্চ মাধ্যমিক বিদ্যালয়, ১টি কারিগরি কলেজ ৪টি সরকারী প্রাথমিক বিদ্যালয়, ৩টি বেসরকারী প্রাথমিক বিদ্যালয়, ৯টি মাদ্রাসা রয়েছে। উচ্চবিদ্যালয় গুলোর মধ্যে সেন্ট যোসেফস্ স্কুল এন্ড কলেজ উল্লেখযোগ্য।
এই পৌরসভায় ২৭টি মসজিদ, ৭টি মন্দির এবং ১টি গির্জা আছে। এর মধ্যে কালিকাপুর মধ্য পশ্চিমপাড়া জামে মসজিদ, বনপাড়া কেন্দ্রীয় জামে মসজিদ,কালিকাপুর ফজলিতলা বাইতুন নূর জামে মসজিদ বড়াইগ্রাম উপজেলা মডেল মসজিদ উল্লেখযোগ্য ও।
এছাড়া বনপাড়া ক্যাথলিক চার্চ এবং কালিকাপুর বাসন্তী মন্দির ও দিয়ারপাড়া মন্দির উল্লেখযোগ্য।
২০১১ সালের আদমশুমারি অনুযায়ী বনপাড়া পৌরসভার মোট জনসংখ্যা ২২,৮৬৭ জন। এর মধ্যে পুরুষ ১১,৩৭৫ জন এবং মহিলা ১১,৪৯২ জন। মোট ভোটার সংখ্যা ১৩৮৫৩ জন।
২০১১ সালের আদমশুমারি অনুযায়ী বনপাড়া পৌরসভার সাক্ষরতার হার ৭৪%।
স্যামুয়েল শিমন

স্যামুয়েল শিমন (জন্মঃ ১৯৫৬, আল হাব্বানিয়াহ, ইরাক) একজন ইরাকি লেখক এবং সাংবাদিক। তিনি ১৯৭৯ সালে ইরাক ছেড়ে চলে আসেন। তার স্বপ্ন ছিলো হলিউডের চলচ্চিত্র পরিচালক হওয়ার। এরপর তিনি বিভিন্ন শহরে বাস করেছেন, যেমনঃ দামেস্ক, আম্মান, বৈরুত, নিকোসিয়া, এডেন, কায়রো, টুনিস ও প্যারিস। সবশেষে লন্ডনে স্থায়ী হন। তিনি তার স্ত্রী মারগারেট ওবাংক এর সাথে সাহিত্য বিষয়ক ম্যাগাজিন বানিপাল শুরু করেন।
শিমন ১৯৫৬ সালে ইরাকের আল হাব্বানিয়াহতে জন্মগ্রহণ করেন।
স্যামুয়েল শিমন জন্মভূমি ইরাক ছেড়ে বিভিন্ন দেশে গমন করেন। ১৯৮৫ সালে তিনি প্যারিসে স্থায়ী হন। সেখানে তিনি একটি ছোট ছাপাখানা স্থাপন করেন। তিনি সেই ছাপাখানার মাধ্যমে কয়েক খন্ডের কবিতার বই প্রকাশ করেন,যার মধ্যে আরব কবিদের লেখাও ছিলো। ১৯৮৭ সালে নিজের কবিতার বই "ওল্ড বয়" প্রকাশ করেন। এরপর ১৯৯৬ "রেইন অন মাই মাদার'স লেটার" নামে একটি কবিতার সংকলন বের করেন। একই বছর তিনি ইংল্যান্ডে চলে যা এবং লন্ডন শহরে স্থায়ী হন। এখন পর্যন্ত তিনি লন্ডনে বসবাস করছেন।
লিখা প্রথম উপন্যাসের নাম হলো ইরাকি ফি বারিস ( একজন ইরাকি এখন প্যারিসে), যা ২০০৫ সালে প্রকাশিত হয়। এরপর ১৯৮৭ সালে ওল্ড বয়, ১৯৯৬ সালে "রেইন অন মাই মাদার'স লেটার" প্রকাশ করেন।
স্যামুয়েল শিমনের স্ত্রী মারগারেট ওবাংক নিজেও একজন লেখিকা। এই লেখক দম্পতি মিলে সাহিত্য পত্রিকা প্রকাশ করেন।
জয়া আহসান গৃহীত পুরস্কার ও মনোনয়ন তালিকা

জয়া আহসান (জন্মনাম: জয়া মাসউদ) একজন বাংলাদেশী মডেল ও অভিনেত্রী। তিনি পাঁচবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার, দুইবার শ্রেষ্ঠ অভিনেত্রী বিভাগে বাচসাস পুরস্কার অর্জন করেন এবং ২১টি মনোনয়ন থেকে ৭টি মেরিল-প্রথম আলো পুরস্কার ও ৩টি মনোনয়ন থেকে ২টি ফিল্মফেয়ার পুরস্কার পূর্ব অর্জন করেন। নিচে তার গৃহীত পুরস্কার ও মনোনয়ন তালিকা দেয়া হল।
খাঁচা (চলচ্চিত্র)

খাঁচা আকরাম খান পরিচালিত ২০১৭ সালের বাংলাদেশী ঐতিহাসিক নাট্য চলচ্চিত্র। কথাসাহিত্যিক হাসান আজিজুল হক রচিত ছোটগল্প "খাঁচা" অবলম্বনে চলচ্চিত্রটির চিত্রনাট্য ও সংলাপ রচনা করেছেন আকরাম খান ও আজাদ আবুল কালাম। ছবিটি ২০১১-১২ অর্থবছরে বাংলাদেশে সরকারী চলচ্চিত্র অনুদানে লাভ করে। এছাড়া ছবিটি প্রযোজনা ও পরিবেশনা করেছে ইমপ্রেস টেলিফিল্ম। ভারত বিভাগের প্রেক্ষাপটে নির্মিত এই চলচ্চিত্রে অভিনয় করেছেন জয়া আহসান, আজাদ আবুল কালাম, মামুনুর রশীদ, মেহবুবা মাহনূর চাঁদনী, আরমান পারভেজ মুরাদ, রানী সরকার প্রমুখ।
চলচ্চিত্রটি ২০১৭ সালের ২২ সেপ্টেম্বর বাংলাদেশে ৬টি প্রেক্ষাগৃহে মুক্তি পায়।
১৯৪৭ সালে ব্রিটিশ ঐপনিবেশিক শাসনের অবসান হওয়ার পর, নবগঠিত পাকিস্তান অধিরাজ্য থেকে এক ব্রাহ্মণ পরিবার ভারত অধিরাজ্যে চলে যাওয়ার সিদ্ধান্ত নেয়।
কথাসাহিত্যিক হাসান আজিজুল হক রচিত গল্প অবলম্বনে পূর্বে বেশ কিছু মঞ্চ ও টেলিভিশন নাটক নির্মিত হয়। "খাঁচা" হকের কোন কাজ অবলম্বনে নির্মিত প্রথম পূর্ণদৈর্ঘ্য চলচ্চিত্র। "খাঁচা" ছোটগল্পটি ১৯৬৭ বা ’৬৮ সালের দিকে কামাল বিন মাহতাব সম্পাদিত "ছোটগল্প" নামক সংকলনে প্রথম প্রকাশিত হয়েছিল। ভারত বিভাগ উত্তর এদেশের এক সম্ভ্রান্ত ব্রাহ্মণ পরিবারের ভারতের এক মুসলমান পরিবারের সাথে বাড়ি বদল করার চেষ্টা এবং ব্যর্থতার গল্প তুলে ধরা হয়েছে ছবিতে। প্রাথমিকভাবে ছবিটির চিত্রনাট্য ও সংলাপ রচনা করেছেন আকরাম খান। পরে তিনি ও আজাদ আবুল কালাম দুজলে সম্মিলিতভাবে চিত্রনাট্য ও সংলাপে রচনার কাজ করেন।
"খাঁচা" চলচ্চিত্রের প্রধান পুরুষ চরিত্র আম্বুজাক্ষের ভূমিকার জন্য আজাদ আবুল কালামকে নির্বাচন করা হয়। দুটি প্রবীণ ও গুরুত্বপূর্ণ চরিত্রের জন্য নির্বাচন করা হয় মামুনুর রশীদ ও রানী সরকারকে। ২০১৬ সালের শুরুর দিকে এই ছবির প্রধান নারী চরিত্র সরোজিনীর ভূমিকার জন্য চুক্তিবদ্ধ হন জয়া আহসান।
চলচ্চিত্রটির প্রায় সম্পূর্ণ অংশের শুটিং হয় নড়াইল জেলার লোহাগড়ার ইতনায়। এছাড়া মুন্সীগঞ্জ জেলার দোহার ও নাটোর জেলার রানীভবানীর জমিদার বাড়িতে কিছু অংশের শুটিং হয়।
সম্পাদনা, শব্দ সম্পাদনা ও আনুষঙ্গিক কাজের পর ছবিটি বাংলাদেশ চলচ্চিত্র সেন্সর বোর্ডে জমা দেওয়া হয় এবং ২০১৭ সালের ৩১ আগস্ট ছবিটি সেন্সর সনদপত্র লাভ করে।
চলচ্চিত্রের সঙ্গীত পরিচালনা করেছেন বিনোদ রায়। এতে রবীন্দ্রনাথ ঠাকুর এবং দ্বিজেন্দ্রলাল রায়ের রচিত গান ব্যবহার করা হয়েছে। দুটি গানে খালি গলায় কণ্ঠ দিয়েছেন সাগরিকা জাহান।
জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসা

জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসা বাংলাদেশের একটি দ্বীনি শিক্ষা প্রতিষ্ঠান। যার প্রতিষ্ঠাতা শামসুল হক ফরিদপুরী।
১৯৩৭ সালে শামসুল হক ফরিদপুরী এ মাদ্রাসাটি প্রতিষ্ঠা করেন। এতে কেবল ছাত্রদের পাঠদান করা হত। পরবর্তীতে ২০০৮ সালে মাদ্রাসার মহিলা শাখা প্রতিষ্ঠা করা হয়। পরবর্তীতে এ মাদ্রাসাকে কেন্দ্র করে "বেফাকুল মাদারিসিল কওমিয়া গওহরডাঙ্গা" নামক কওমি মাদ্রাসা শিক্ষা বোর্ড গঠিত হয় যা বর্তমানে আল-হাইআতুল উলয়া লিল-জামি‘আতিল কওমিয়া বাংলাদেশের অধীনে রয়েছে।
প্রতিষ্ঠানটিতে বেফাকুল মাদারিসিল কওমিয়া গওহরডাঙ্গা, বাংলাদেশ, শিক্ষাবোর্ড  এর অধীনে শিক্ষা কার্যক্রম পরিচালিত হচ্ছে। নূরানী,নাযেরা, হিফজ ও কেরাত বিভাগসহ কিতাব বিভাগ (তাকমিল ফিল হাদিস) এবং ফতোয়া বিভাগ রয়েছে।
দারুল উলুম দেওবন্দ এর অনুকরণে জনগনের সাহায্য প্রতিষ্ঠানটি পরিচালিত হয়। একটি মজলিশে শূরা এবং একটি মজলিশে আমেলার মাধ্যমে মুহতামিম তথা প্রিন্সিপালের নেতৃত্বে কার্য সম্পাদন হয়।
মাদ্রাসাটি মাসিক "আল-আশরাফ" প্রকাশ করে থাকে।
বেফাকুল মাদারিসিল কওমিয়া গওহরডাঙ্গা বাংলাদেশ

বেফাকুল মাদারিসিল কওমিয়া গওহরডাঙ্গা বাংলাদেশ হলো বাংলাদেশের কওমি মাদরাসাসমূহের একটি বোর্ড। এটি ‘আল-হাইআতুল উলয়া লিল-জামি’আতিল কওমিয়া বাংলাদেশ’ এর অধীন ৬টি কওমি মাদরাসা শিক্ষা বোর্ডের একটি। বেফাকুল মাদারিস তাদের নিবন্ধিত শিক্ষাপ্রতিষ্টানের পাঠ্যসূচি প্রণয়ন, উন্নয়ন, বিভিন্ন স্তরভেদে পরীক্ষা গ্রহণ এবং সনদ প্রদানের কাজ করে। ২০১১ খ্রিস্টাব্দের রিপোর্ট অনুযায়ী তাদের অধীনে পাঁচ শ'য়েরও বেশি কওমি মাদরাসা রয়েছে।
বেফাকের বর্তমান শিক্ষা ব্যবস্থা
বেফাক কর্তৃক নিয়ন্ত্রিত শিক্ষা ব্যবস্থা তিনটি পর্যায়ে বিভক্ত। প্রথম পর্যায়: এ পর্যায়ে রয়েছে দু'টি স্তর।
দ্বিতীয় পর্যায়: এপর্যায়ে রয়েছে ৪টি স্তর।
তৃতীয় পর্যায়: এ পর্যায়ে রয়েছে বিষয়ভিত্তিক ডিপ্লোমা ও গভেষনামূলক শিক্ষা কোর্স। যথা: হাদীস, তাফসির, ফিকহ, ফতওয়া, তাজবিদ, আরবিসাহিত্য, বাংলা সাহিত্য, ইংরেজি, উর্দূ ও ফারসি ভাষা, ইসলামের ইতিহাস, ও সীরাত, ইলমুল কালাম, ইসলামি দর্শন, অর্থনীতি, রাষ্টবিজ্ঞান, পৌর বিজ্ঞান ও সমাজ বিজ্ঞান, ইত্যাদি বিষয়ের গবেষণামূলক শিক্ষা।
মোহাম্মেদ এল বারাদেই

মোহাম্মেদ এল বারাদেই মিশরের একজন উপরাষ্ট্রপতি এবং আন্তর্জাতিক পরমাণু শক্তি সংস্থা (আইএইএ) এর ডিরেক্টর জেনারেল। তিনি এবং আইএইএ ২০০৫ সালে শান্তিতে নোবেল পুরস্কার লাভ করেন।
এল বারাদেই ১৯৪২ সালে কাইরোতে জন্মগ্রহণ করেন এবং সেখানেই বড় হন। তার বাবা মোস্তাফা এল বারাদেইও একজন খ্যাতিমান ব্যক্তি।
মোহাম্মেদ এল বারাদেই অনেক পুরস্কার পেয়েছেন। তার মধ্যে উল্লেখযোগ্য কয়েকটি হলো: